stanford-oval/wikipedia huggingface dataset:
אחותי קפצה כיתה

| --- | --- |
 סוגה:  קומדיית מצבים
 יוצרים:  חן קלימן
 כותבים:  חן קלימן, יובל סגל, שירי צוק, אילן רוזנפלד
 בימוי:  יוני גרא
 שחקנים:  בר מיניאלי, מאיה בכובסקי, עומר חזן, עודד מנשה, טלי אורן, יונתן גוטליב, נואל ברקוביץ', עמית מורשת, מיכל מנור, גיה באר גורביץ', יובל סגל, יעל לבנטל, דין הפנר, עמית הכטר, אברהם ארנסון, רבקה מיכאלי (אורחת)
 ארץ מקור:  ישראל ישראל
 שפות:  עברית
 מספר עונות:  3
 מספר פרקים:  42
 הפקה
 מפיק:  אופיר רבינוביץ', צפריר קוחנובסקי, מירי עזרא, עינת ברכה
 מפיקים בפועל:  גיל אלון
 חברת הפקה:  טי.טי.וי הפקות בע"מ
 עורכים:  צפריר קוחנובסקי, יותם שש, איתן בראון, אורן ברגמן, רינת קליין-מרון
 אתר צילומים:  אולפני Broadcast חולון
 צלמים:  דוד סידר, אבי קסמן, ירון בניסתי, מיכאל צייטלין
 בעלי תפקידים נוספים:  ניהול דרמה YES: דגנית אטיאס-גיגי
 מוזיקה:  עידו ריבלין
 אורך פרק:  22 דקות
 שידור
 רשת שידור:  yes ו-STINGTV:  שידור ראשון: KidZ   שידורים חוזרים: זום
 תקופת שידור מקורית:  26 בנובמבר 2017 – 22 בינואר 2020
 קישורים חיצוניים
 דף התוכנית ב-IMDb
 
אחותי קפצה כיתה היא קומדיית מצבים ישראלית לנוער. הסדרה משודרת החל מ-26 בנובמבר 2017 בערוץ Kidz למנויי yes. בסדרה מככבים מאיה בכובסקי, בר מיניאלי, יובל סגל, עודד מנשה, טלי אורן, עומר חזן, עמית מורשת ויעל לבנטל. את הסדרה יצרה וכתבה חן קלימן-גל. ב-26 ביוני 2018 החלה הפקת העונה השנייה של הסדרה. הצילומים לעונה השנייה הסתיימו באוגוסט 2018, והעונה עלתה ב-4 בנובמבר 2018. הפקת העונה השלישית החלה ביולי 2019. דין הפנר הצטרפה לצוות השחקנים בעונה השלישית במקום גיה באר גורביץ'.
החל מ-12 בינואר 2021 הסדרה משודרת בשידורים חוזרים בערוץ ZOOM למנויי yes.
רקע העלילה

מיכל מתחילה ללמוד בתיכון, אלא שאחותה הקטנה רוני, הקטנה ממנה בשנתיים וחכמה ממנה, קופצת שתי כיתות ולומדת איתה באותה כיתה, מה שגורם למצבים מוזרים, מביכים ובעיקר מצחיקים.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 14 | 14 | 26 בנובמבר 2017 | 18 בדצמבר 2017 |
|  | 2 | 12 | 12 | 4 בנובמבר 2018 | 21 בנובמבר 2018 |
|  | 3 | 16 | 16 | 29 בדצמבר 2019 | 22 בינואר 2020 |
דמויות > המשפחה של רוני ומיכל

מיכל (מאיה בכובסקי) – בתם הבכורה של מלי ודן והאחות הגדולה של אודי ורוני. מתחילה ללמוד בתיכון "אזובים", עם אחותה הקטנה שקפצה כיתה, בה היא מתביישת. היא מאוהבת בדישי, החתיך של השכבה.
רוני (בר מיניאלי): בתם האמצעית של מלי ודן ואחות של מיכל ואודי, מתחילה ללמוד בתיכון "אזובים" לצד אחותה הגדולה מיכל אחרי שקפצה פעמיים כיתה. היא מאוד חכמה ונחושה ללמוד כמה שיותר.
דן (עודד מנשה) – בעלה של מלי, אביהם של רוני, מיכל ואודי. עובד בבנק. עבד פעם ב"כפקפה". היה בלהקה בתיכון עם אבא של דישי.
מלכה "מלי" זיגרוניץ' (טלי אורן) – אשתו של דן, אמם של רוני, מיכל ואודי. נוהגת להכין מאכלים מוזרים.
אודי (יונתן גוטליב) – האח הקטן של מיכל ורוני, הראש הראשוני שלו הוא של ילד קטן ותמים אך למעשה הוא מתוחכם וערמומי. אוהב כסף ויעשה הכל בשבילו.
דמויות > תיכון "אזובים"

סמדר פיטוסקי (יעל לבנטל) – מנהלת תיכון "אזובים", לא מתחשבת. רואה את רוני כתלמידה היחידה בבית הספר.
אמורה בכר (יובל סגל) – מורה בתיכון "אזובים". ידוע בבדיחות גרועות ובפרסים גרועים, אחייניתו היא הזמרת נועה קירל.
תומר "דישי" צוק (עומר חזן) – החתיך של השכבה, מכונה "דישי" כי הוא אדיש מאוד. טיפש. מיכל מאוהבת בו.
קובי קרויצפלד (עמית מורשת) – חכם. מקנא ברוני אך עם זאת גם מתאהב בה. יש בינו לבין רוני יחסי אהבה-שנאה. מושא אהבתה של הדס. נחשב לשני הכי חכם בכיתה אחרי רוני.
ימית (נואל ברקוביץ') – מלכת הכיתה. חושבת שהיא ודישי עדיין ביחד למרות שהם נפרדו.
קורל "קורלי" (גיה באר גורביץ') (עונות 1–2) – חברתה הטובה של מיכל, הן מכירות מגן חובה.
הדס (מיכל מנור) – תלמידה בכיתה, חברה של רוני וקורל. לא חכמה במיוחד. דוגלת באורח חיים ירוק. מאוהבת בקובי.
זוהר איציק (דין הפנר) (עונה 3) – תלמידה חדשה, ספורטיבית, "טומבוי". הופכת להיות החברה הטובה ביותר של מיכל. נוהגת להגיד "בבום" כשהיא מתלהבת.
יורגן "רוני" (עמית הכטר) (עונה 3) – תלמיד חדש שמגיע מפינלנד במסגרת חילופי תלמידים, למעשה מתגלה שהוא בעצם ישראלי שהתגורר בפינלנד עם הוריו במסגרת רילוקיישן. רוני מתאהבת בו.
שוביק (אברהם ארנסון) (עונה 3) – האקס של מיכל. מיכל מתאהבת בו שוב בפרק האחרון של עונה 3.
דמויות > דמויות אורחות

נועה קירל (עונה 1) – בתפקיד עצמה. אחיינית של בכר.
ד"ר בורקס (צפריר קוחונובסקי) – פסיכולוג, בא ל"אזובים" כדי לבדוק אם רוני כשירה לעבור באוניברסיטה.
איתן צוק (עופר פיפר) – עובד בצבא. היה בלהקה בתיכון עם דן, אבא של דישי.
גלי גלילי (נועה כהן) – דוגמנית הבית של "פלאש", למדה בבית הספר אך בסוף הפרק עזבה אותו.
קים אור אזולאי (עצמה) – בת הדודה של דישי.
הרודפן (איתי הרמן) – מושא הערצתה של רוני. איש בעל ידע כללי רחב.
להקת פורמולה התחרו מול להקת נוסחה.
חני (רבקה מיכאלי) (עונה 3) – יועצת בתיכון "אזובים". מנסה לעזור למיכל להתמודד עם בעיית "האין חבר שלה". מאוד אוהבת לייעץ לתלמידים במיוחד לילדים בעייתיים.
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 1 | 1 | אחותך עשתה מה? | 26 בנובמבר 2017 |
| 2 | 2 | משוררת המגניבות | 27 בנובמבר 2017 |
| 3 | 3 | דאודורנט האהבה | 28 בנובמבר 2017 |
| 4 | 4 | לכולם יש | 29 בנובמבר 2017 |
| 5 | 5 | אבא עושה בושות | 3 בדצמבר 2017 |
| 6 | 6 | מסיבת המאה | 4 בדצמבר 2017 |
| 7 | 7 | שיעור פרטי | 5 בדצמבר 2017 |
| 8 | 8 | ויו לה פריז | 6 בדצמבר 2017 |
| 9 | 9 | חוקי ברזל | 10 בדצמבר 2017 |
| 10 | 10 | טיול שנתי | 11 בדצמבר 2017 |
| 11 | 11 | שלושים ושלוש | 12 בדצמבר 2017 |
| 12 | 12 | קוואנטים זה החיים | 13 בדצמבר 2017 |
| 13 | 13 | ועדת זה"ב | 17 בדצמבר 2017 |
| 14 | 14 | מורה מחליפה | 18 בדצמבר 2017 |
הערות שוליים

↑  KidZ on Instagram: “כן חברים, היא חוזרת ובגדול #אחותיקפצהכיתה2 - מבטיחים שיש למה לחכות @yestv”, באתר Instagram'"`UNIQ--nowiki-00000002-QINU`"'(באנגלית)'"`UNIQ--templatestyles-00000003-QINU`"'
↑  קפצה כיתה: דין הפנר מצטרפת לסדרה המצליחה, באתר פרוגי, ‏2019-08-01
אבודים באפריקה

| --- | --- |
פתיח הסדרה
פתיח הסדרה
 סוגה:  דרמה קומית, מיני סדרה
 יוצרים:  אילן שפלר  איתי רייכר  יובל שפרמן  רועי עידן (עונה שנייה)
 כותבים:  אילן שפלר  איתי רייכר  רועי עידן (עונה שנייה)
 בימוי:  יובל שפרמן
 שחקנים:  רותם סלע  עידן רפאל חביב  מעיין בלום  צחי גראד  שרון שטרק  עינת שרוף (עונה שנייה)
 ארץ מקור:  ישראל ישראל
 שפות:  עברית 
 מספר עונות:  2
 מספר פרקים:  11
 הפקה
 חברת הפקה:  קופרמן הפקות
 אורך פרק:  45 דקות
 שידור
 רשת שידור:  yes Drama HD
 תקופת שידור מקורית:  26 בספטמבר 2010 – אוקטובר 2011
 קישורים חיצוניים
 דף התוכנית ב-IMDb
 
אבודים באפריקה היא מיני-סדרה קומית ישראלית, העוסקת בעולם האופנה הישראלי.
עונתה הראשונה צולמה באוגנדה שבאפריקה, ופרקיה שודרו בספטמבר-אוקטובר 2010 בערוץ yes Drama HD.
ב-1 בספטמבר 2013 עלתה לשידור העונה השנייה של הסדרה שנקראת אבודים באסיה, שמתמקדת בפרויקט נדל"ן מגלומני בשם "האני פאוור סיטי - 15 דקות מלב תל אביב". בעונה זו הצטרף רועי עידן כיוצר נוסף ותסריטאי.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 5 | 5 | 26 בספטמבר 2010 | 24 באוקטובר 2010 |
|  | 2 | 6 | 6 | 1 בספטמבר 2013 | אוקטובר 2013 |
עלילה > עונה 1 – אבודים באפריקה

סיפור העלילה של הדרמה עוסק בחברת אופנה ישראלית בשם "האני", שהקטלוג שלה מצולם מדי שנה במקום אחר בעולם. בשנת 2010 נועד הקטלוג לצילום באפריקה, והפקת הקטלוג נאלצת להתמודד עם קשיי המקום, עם בעיותיהם של אנשי הצוות ושל הדוגמנים ועם אירועים בלתי צפויים אחרים.
עלילה > עונה 2 – אבודים באסיה

לאחר עלילותיהם באפריקה הכוכבים כבר חזרו לארץ. משפחת וקסלר קופצת לתוך עולם הנדל"ן. אבל המעבר מטי שירטים לפנטנהאוזים לא עובר חלק: ה"האני פאוור סיטי" - פרויקט הדיור המגלומני מתוכנן להיבנות על בריכת חורף מעופשת ומעורר התנגדות של ארגונים ירוקים בלתי מתפשרים. אדי מגלה שהוא והחברה מסובכים בפרשת שחיתות שאפשרה את תהליך הבנייה ומחליט להחזיר את בנו ארון מלימודי ה-MBA שלו בשווייץ כדי שישמש כמנכ"ל-קש של החברה במקומו עד שהעניין יתפוצץ. במקביל, ממשיכים צליל ויניב לטפח את הזוגיות שלהם כאשר הם נאלצים לבלות יום יום בדירה לדוגמה בתוך קניון לסקרנים שבאים לקניות בסוג של גרסה מוקטנת של "האח הגדול".יניב עסוק בניסיונות לשווק את עצמו כזמר עולה / שחקן קולנוע. צליל מצידה רוצה ילד, ומשכנעת את שלומצי להיות האם הפונדקאית שלהם – כשהיא לא יודעת שבינתיים שלומצי עסוקה ברומן סודי עם יניב. אבודים באסיה זכתה בפרס המיני סדרה הטובה ביותר בטקס פרסי האקדמיה הישראלית לטלוויזיה לשנת 2013.
הדמויות > דמויות מרכזיות

אדי וקסלר (צחי גראד) - המנכ"ל תאב הבצע והקומבינטור של חברת האופנה "האני"  .
צליל רום מיתר (רותם סלע) - דוגמנית הבית המפונקת של חברת "האני", ואשתו של יניב.
יניב מיתר (עידן רפאל חביב) - דוגמן הבית של חברת האופנה "האני", ובעלה של צליל.
אהרון וקסלר (מעיין בלום) - בנו רפה השכל והלוזר של אדי וקסלר.
שלומציון "שלומצי" אברהם (שרון שטרק) - הארט דירקטורית  המרירה והפרפקציוניסטית של חברת האופנה "האני".
אפרת וקסלר (עינת שרוף) (עונה 2) -אשתו הוולגרית והקולנית של אדי.
ליהי וקסלר (נעמי פרומוביץ') (עונה 2)- בתם הדורסנית של אדי ואפרת, אחראית לעניינים המשפטיים של המותג "האני".
הדמויות > דמויות משנה

מירון חן (עמית פרבמן) (עונה 2) - ראש "ארגון ירוק" המתנגד ל"האני פאוור סיטי"  .
אסי פלורנטין(אורי פפר) (עונה 1) - הצלם היומרני של "האני".
מייקל חי ששון ואלון חג'ג'  (מושיק גלאמין ויובל רז) (עונה ראשונה) - המאפר ומעצב השיער הגאים והרכלנים של קטלוג "האני".
שוקה פלד (יגאל עדיקא) (עונה 2) - אחיה הלא יוצלח של אפרת וקסלר, וסגן ראש המועצה שנענה לכל בקשה מופרכת של משפחתו.
אסטריד (לוקה שקד) (עונה 1) - דוגמנית מזרח אירופאית מצליחה אשר מגיעה מחו"ל במטרה להצטלם לקטלוג של "האני" באפריקה.
אלינה פיודורקובסקיה (ג'ני סמך) (עונה 2) - בת זוגו היפה של ארון משווייץ.
איאן פלאת' (דייוויד מילטון ג'ונס) (עונה 1) - צלם בריטי מתנשא אשר מחליף את אסי כצלם בקטלוג המתרחש באפריקה.
סולימאן אגאפה (פרינס ג'ואל אוקויו) (עונה 1) - הנהג המקומי שמדריך את צוות "האני" באפריקה.
ג'ים אינהוף

ג'יימס מאונטיין "ג'ים" אינהוף (באנגלית: James Mountain "Jim" Inhofe;‏ 17 בנובמבר 1934 – 9 ביולי 2024) היה פוליטיקאי אמריקאי, שכיהן כנציג מדינת אוקלהומה בסנאט של ארצות הברית בשנים 1994–2023. אינהוף, שהיה חבר המפלגה הרפובליקנית, היה ראש העיר של טלסה שבאוקלהומה בשנים 1978–1984. לסנאט נבחר לראשונה ב-1994, והיה חבר בוועדת הסנאט לענייני סביבה ועבודות ציבוריות (EPW) ויושב הראש שלה בשנים 2003–2007, ושוב מינואר 2015 עד ינואר 2017, וזאת בעודו זוכה לתמיכה מצד תאגידי הנפט כמו אקסון מוביל. אינהוף הוסיף להיות יושב ראש ועדת הכוחות המזוינים בסנאט. הוא כיהן במשך שמונה שנים כנציג מחוז הקונגרס הראשון של אוקלהומה בבית הנבחרים של ארצות הברית לפני בחירתו לסנאט ב-1994, וכן שימש כחבר בסנאט של אוקלהומה וכן בבית הנבחרים של המדינה.
אינהוף היה ידוע ביותר בשל היותו מכחיש את שינוי האקלים. הוא תמך בתיקון חוקתי לאסירת נישואים חד-מיניים, והציע את "תיקון אינהוף" למיסוד השפה האנגלית לשפה רשמית בארצות הברית.
ביוגרפיה

אינהוף נולד בדה מוין, בירת מדינת איווה, בנם של בלאנש (לבית מאונטיין) ופרי דייסון אינהוף. לטלסה שבאוקלהומה עבר עם משפחתו בילדותו. הוא למד במחזור 1953 בתיכון המרכזי של טלסה, ושירת בצבא ארצות הברית מ-1957 עד 1958. אינהוף קיבל תואר B.A. מאוניברסיטת טלסה כאשר היה כמעט בן 40, בשנת 1973.
במשך 30 שנה הוא עבד כאיש עסקים לפני שהיה לפוליטיקאי במשרה מלאה. הוא עבד בתחום התעופה, כמפתח נדל"ן, וכן בתחום הביטוח, ובסופו של דבר הפך לנשיא חברת ביטוח החיים "קווייקר". במהלך עבודתו בחברה זו, החברה נכנסה לכינוס נכסים ופורקה בשנת 1986. אינהוף הפך פעיל במפלגה הרפובליקנית של אוקלהומה ובפוליטיקה של המדינה באמצע שנות השישים. הוא היה חבר בבית הנבחרים של אוקלהומה מ-1967 עד 1969, וחבר בסנאט של אוקלהומה מ-1969 עד 1977, ובארבע השנים האחרונות שלו שם שימש כמנהיג המיעוט.
בשנת 1974 הוא התמודד בבחירות למושלות אוקלהומה. באוקטובר 1974, נשיא ארצות הברית דאז, ג'רלד פורד, ביקר באוקלהומה כדי לתמוך במסע הבחירות שלו. סקר שנערך בסוף אוקטובר על ידי "דיילי אוקלהומן" הראה כי דייוויד בורן, מועמד המפלגה הדמוקרטית מוביל בפער של 74%-25%. אינהוף הפסיד לבורן הדמוקרטי שזכה ב-64% מהקולות. אינהוף זכה רק בארבעה מחוזות בבחירות.
בשנת 1976 התמודד אינהוף לבית הנבחרים של ארצות הברית מטעם מחוז הקונגרס הראשון של אוקלהומה. בבחירות המקדימות במפלגה הרפובליקנית, הוא הביס את חבר הסנאט של אוקלהומה, פרנק קיטינג, ואת מרי וורנר עם 67% מהקולות. בבחירות הכלליות, הוא הפסיד לנציג הדמוקרטי המכהן ג'יימס ג'ונס.
ב-1986, כאשר חבר הקונגרס ג'יימס ג'ונס החליט לפרוש כדי להתמודד לסנאט האמריקני, אינהוף התמודד לבית הנבחרים שוב כנציג מחוז הקונגרס הראשון וזכה בבחירות המקדימות הרפובליקניות עם 54% מהקולות. בבחירות הכלליות, הוא ניצח את גארי אליסון הדמוקרטי. ב-1988 זכה שוב בבחירות בהביסו את קורט גלסקו, היועץ המשפטי של המושל ג'ורג' ניי. ב-1990 וב-1992 נבחר מחדש.
בשנת 1994 נבחר לסנאט של ארצות הברית ושם הוא כיהן עד 2023. אינהוף כיהן כיו"ר ועדת הכוחות המזוינים של הסנאט של ארצות הברית, לאחר מותו של הסנאטור ג'ון מקיין. בפברואר 2021 הציע את הצעת החוק הקובעת כי יש להותיר את השגרירות האמריקאית בישראל בעיר ירושלים, הצעתו התקבלה ברוב גדול של 97 תומכים מול 3 מתנגדים בלבד. הצעה זו באה לאחר חילופי השלטון בין הנשיא לשעבר, דונלד טראמפ שהעביר את השגרירות האמריקאית מתל אביב לירושלים לבין הנשיא החדש, ג'ו ביידן.
ב-25 בפברואר 2022 הודיע אינהוף כי בכוונתו להתפטר מהסנאט בינואר 2023, ובכך הוכרזו בחירות מיוחדות בנובמבר 2022. כהונתו נחתמה עם השבעת מחליפו בהשבעת הקונגרס ה-118 של ארצות הברית.
נפטר ב-9 ביולי 2024.
הערות שוליים

↑  Suzanne Goldenberg,'"`UNIQ--nowiki-00000003-QINU`"'ExxonMobil gave millions to climate-denying lawmakers despite pledge, הגרדיאן, ‏15 ביולי 2015
↑  Presbyterian Politicians in Oklahoma
↑  ג'ים אינהוף, במדריך הביוגרפי של הקונגרס של ארצות הברית
↑  INHOFE, JAMES MOUNTAIN
↑  OK District 1 - R Primary
↑  טובה לזרוף, ג'רוזלם פוסט,'"`UNIQ--nowiki-00000009-QINU`"'‏הסנאט האמריקאי אישר: השגרירות האמריקאית תישאר בירושלים, באתר מעריב אונליין, 5 בפברואר 2021
↑  אלכס רוג'רס ומנו רחו, Oklahoma Republican senator to resign, setting off November election for successor, באתר CNN‏, 25 בפברואר 2022 (באנגלית)'"`UNIQ--templatestyles-0000000B-QINU`"'
| חברי הסנאט של ארצות הברית מטעם מדינת אוקלהומה אוקלהומה |
| --- | --- | --- |
| קבוצה 2 | רוברט ל. אוון • ויליאם פיין • תומאס גור • ג'ושוע לי • אדוארד מור • רוברט קר • ג'. הווארד אדמונדסון • פרד רוי האריס • דייוויד בורן • ג'ים אינהוף • מארקוויין מולין |  |
| קבוצה 3 | תומאס גור • ג'ון הארלד • אלמר תומאס • מייק מונרוני • הנרי בלמון • דון ניקלס • טום קובורן • ג'יימס לנקפורד |  |
| --- | --- |
בקרת זהויות :  GND: 1335186409  ISNI: 0000 0000 4224 6165  LCCN: no96018299  SNAC: w6tr6smq  US Congress: I000024  VIAF: 75907919   WorldCat (עם VIAF): 75907919
ז'אן-לאון ז'רום

| --- | --- |

 לידה:  11 במאי 1824 וזול, צרפת 
 פטירה:  10 בינואר 1904 (בגיל 79) הרובע התשיעי של פריז, צרפת 
 מקום קבורה:  בית הקברות של מונמארטר 
 מקום לימודים:  בית הספר הלאומי הגבוה לאמנויות היפות  College Gérôme 
 תחום יצירה:  ציור, אמנות חזותית 
 זרם באמנות:  האומנות האקדמית, אוריינטליזם, נאו-בארוק, neo-Pompeian 
 הושפע על ידי:  פול דלארוש, שארל גלייר 
 יצירות ידועות:  Pollice Verso, The Duel After the Masquerade, Consummatum est, Slave Market in Rome, Bonaparte Before the Sphinx, Pygmalion and Galatea 
 פרסים והוקרה:  קצין בכיר בלגיון הכבוד  מסדר העיט האדום  אביר מסדר לאופולד 
 חתימה:   
 
ז'אן-לאון ז'רום בסדנתו, 1885–1890
ז'אן-לאון ז'רום (בצרפתית: Jean-Léon Gérôme;‏ 11 במאי 1824 – 10 בינואר 1904) היה צייר צרפתי.
קורות חייו ויצירתו

ז'רום נחשב לאחד מגדולי ציירי האוריינטליזם הצרפתי במאה ה-19. תלמידו של שארל גלייר שרכש לעצמו מוניטין עוד בשנות ה-40 של המאה ה-19. הוא נחשף לראשונה לנושא האוריינטלי ב-1844. ביקורו הראשון במזרח התיכון היה ב-1854 ליוון וטורקיה, ושנתיים מאוחר יותר שהה במצרים למשך 8 חודשים. לאחר מכן הפכו ביקוריו תכופים יותר, עד כי חדל מהם בשנות ה-80 של המאה ה-19. ב-1863 נתמנה לפרופסור באקדמיה לאמנויות היפות. פרדריק ארתור ברידגמן, הארי האמפרי מור ותאודור ראלי היו בין תלמידיו.
יצירותיו של ז'רום תיעדו חורבות, נופים, ואת חיי היומיום במזרח התיכון של המאה ה-19. יצירותיו האוריינטליסטיות התאפיינו בסגנון ריאליסטי ודייקנות לפרטי פרטים. למרות זאת הציורים אינם תיעודיים ומתבססים במידה רבה על דמיון ושמועות. הוא נחשב לאחד האויבים המרים של התנועה האימפרסיוניסטית, למרות קשרי ידידות שהיו לו עם כמה מחבריה, בהם אדגר דגה. למרות הפופולריות הרבה לה זכה בימי חייו, הוא נשכח כמעט לגמרי במאה ה-20. יצירותיו זכו לפופולריות רבה בצפון אמריקה, ובמדינות המפרץ הפרסי.
וויטייך הינאיס, אריק פאפ וסטניסלב חלבובסקי היו בין תלמידיו.
גלריה

דיוקן עצמי, 1886
הציור בת שבע, 1889, אוסף פרטי
ז'אן-לאון ז'רום מאת ז'אן-בטיסט קארפו; אוסף ני קרלסברג גליפטוטק
פרינה ההטאירה המפורסמת עומדת למשפט באראופגוס בית המשפט להוצאות להורג ביוון העתיקה
אחר-צהריים קיצי באגם, סביבות 1895
דיוגנס בחבית שלו, מוקף כלבים, 1860
קבלת הפנים של הנסיך דה קונדה בארמון ורסאי לאחר ניצחונו הצבאי באזור בלגיה על ידי לואי הארבעה עשר, 1878
נפוליאון במצרים, 1863; אוסף מוזיאון הארמיטאז'
במדבר, 1867
יהודי ליד הכותל המערבי, 1868; אוסף מוזיאון ישראל
מדליקת הנרגילה בהרמון, 1898
נפוליאון בונפרטה רכוב על סוס מביט בספינקס הגדול של גיזה, 1886; אוסף טירת הירסט (אנ'), קליפורניה
מיכלאנג'לו מתבונן בפסל גו בלוודרה, 1849
לקריאה נוספת

Mary Anne Stevens (ed.), The Orientalists: Delacroix to Matisse: European painters in northern Africa and the near East, London: Royal Academy of Arts, 1984
אוטונומיות

| --- | --- |

 סוגה:  דרמה דיסטופיה
 יוצרים:  יהונתן אינדורסקי אורי אלון
 בימוי:  יהונתן אינדורסקי
 שחקנים:  אסי כהן דניאלה קרטס שולי רנד רותם סלע טלי שרון דאנה איבגי יעקב זדה דניאל ניר די-נור
 ארץ מקור:  ישראל ישראל
 שפות:  עברית, יידיש, צרפתית
 מספר עונות:  1
 מספר פרקים:  6
 הפקה
 מפיק:  אפרת דרור עוזי קרין פאנטה נעמה אזולאי 
 חברת הפקה:  אולפני הרצליה
 עורכים:  אריק להב ליבוביץ
 צלמים:  יניב לינטון
 מוזיקה:  רני מגידו
 אורך פרק:  45 דקות
 שידור
 רשת שידור:  HOT 3
 תקופת שידור מקורית:  6 בספטמבר 2018 - 11 באוקטובר 2018 – הווה
 קישורים חיצוניים
 דף התוכנית ב-IMDb
אוטונומיות היא מיני-סדרה מסוגת דרמה דיסטופית, שעלתה לשידור ב-HOT 3 ב-6 בספטמבר 2018 והסתיימה ב-11 באוקטובר לאחר 6 פרקים. הסדרה עוסקת במציאות חלופית, בה יש מלחמה תוך-ישראלית בין מדינת המגזר החילוני לבין אוטונומיה של המגזר החרדי.
יוצרי הסדרה הם יהונתן אינדורסקי ואורי אלון (יוצרי הסדרה שטיסל) ומככבים בה בין היתר אסי כהן, רותם סלע ושולי רנד. הסדרה היא הפקה משותפת של HOT וקשת באמצעות אולפני הרצליה, ובתמיכת קרן גשר לקולנוע רב תרבותי.
בנובמבר 2018 זכתה הסדרה בפרס הסדרה הטובה ביותר בפסטיבל הקולנוע הבינלאומי בז'נבה.
דמויות ושחקנים > דמויות ראשיות

יונה ברוידא (אסי כהן) - חרדי העובד בחברה קדישא ומבריח חפצים מהמדינה החילונית לחרדית. נשוי לבלומי ואב לילדים אך מפתח יחסים במקביל עם אנה בלום (אותה הוא מכנה "חנה'לה"). הרבי מקרייניץ מטיל עליו את התפקיד להשיב את נכדתו לאוטונומיה והוא מסכים מכיוון שהברירה האחרת בשבילו, היא עמידה למשפט על הרצח (בשוגג) של בבצ'יק. הוא יוצא למשימת חטיפה עד אוקראינה שבמהלכה הוא עובר תהליך עמוק של מאבקי זהות פנימיים. בסוף הסדרה מצית עצמו למוות כמחאה על גיוס חרדים לצה"ל.
בלומי ברוידא (רותם סלע) - אשתו של יונה. תומכת בבעלה אך לאחר לחץ שמפעילים השוטרים עליה ועל ילדיה היא מתחילה להתנגד לפעילותו. יונה משאיר לה גט, מה שמאפשר לה לאחר מכן להינשא ללייביש.
רבי אלכסנדר מקרייניץ (שולי רנד) - מנהיג האוטונומיה החרדית. לאחר שנודע לו על נכדתו הגדלה אצל זוג חילוני במדינת ישראל, מורה על מאבק חסר פשרות על מנת להשיב את הילדה להוריה ולשם כך גם מפעיל לחץ על יונה ברוידא שייאות להבריח את הילדה אל תוך האוטונומיה. למפרע מסתבר שעשה זאת, לכאורה, על מנת להשפיע על מועצת החכמים לדחות את הצעת האיחוד עם מדינת ישראל. לאחר שהמהלך נכשל, מצבו הרפואי מתדרדר ולאחר כמה ימים הוא נפטר. לאחר מותו, ברוידא הנמצא בקומה רואה אותו בחיזיון/חלום, שם הוא מבקש ממנו מחילה על כל מה שקרה ביניהם ונענה, ככל הנראה לפני עלייתו לבית דין של מעלה.
אנה בלום (דניאלה קרטס) - אמנית ג'אז תל אביבית שמפתחת יחסים עם ברוידא לאחר שהגיע לקבור את גבריאל, בן זוגה שנפטר מסרטן כבד. מסייעת ליונה בחטיפת הילדה. בסופו של דבר נהרגת בתאונת רכבת באוקראינה.
בתיה לוצאטו (דאנה איבגי) - אמה המאמצת של גוני, נשואה לאשר ומעוניינת להתגרש ממנו. אך משעה אותם לאחר דרישת בני הזוג ריין לקבל את הילדה לידיהם. מוצאה כמו מוצא בעלה צרפתי.
אשר לוצאטו (יעקב זדה דניאל) - אביה המאמץ של גוני, הנשוי לבתיה ונמצא בהליכי גירושין ממנה. בני הזוג הם צרפתים ונוהגים לשוחח ביניהם גם בצרפתית, בעיקר כשהם מעוניינים להסתיר את נושא השיחה מבתם הנמצאת על ידם.
גוני לוצאטו (ניר די-נור) - בתם הביולוגית של בני הזוג ריין ונכדתו של הרבי מקרייניץ. לאחר לידתה, הוחלפה ללא ידיעת הוריה בבית החולים עם התינוקת המקורית של בתיה, אשר מתה, והיא גדלה אצלם כביתם. בעוד הוריה עומדים להתגרש משפחת ריין דורשת לקבל אותה לידיהם. לבסוף היא נשארת עם הוריה המאמצים. היא חובבת מוזיקה, עובדה המסייעת לאנה לקנות את אמונה.
אלקה ריין (טלי שרון) - בתו של הרבי מקרייניץ ואשתו של חיליק. בתה הוחלפה בלידתה בתינוקת המתה של אשר ובתיה והיא מנסה להשיבה חזרה. בהמשך מוותרת על רצונה, למען טובת הילדה.
יחיאל "חיליק" ריין (דן קסטוריאנו) - בעלה של אלקה, חתנו וגם תלמידו של הרבי מקרייניץ ומקשיב לו יותר מאשר לאשתו, לטענתה כתוצאה מרצונו לרשת את אביה.
דמויות ושחקנים > דמויות משניות/נוספות

יצחק "איצ'ה" (דב נבון) - המשמש והשליח של הרבי מקרייניץ.
לייביש (יובל מנדלסון) - עובד בחברה קדישא ביחד עם יונה ברוידא ומסייע לו בהברחות בין הטריטוריות החרדית והחילונית. כאשר נאסר על ברוידא לצאת מהאוטונומיה, הוא מבריח אותו בארון מתים אל מדינת ישראל. לאחר שיונה מתגרש מבלומי, הוא נישא לה.
עו"ד רוזיליו (יוני זיכהולץ) - עורך דין המייצג את אשר ובתיה במשפט.
עו"ד חסלוביץ' (אורי קלאוזנר) - עורך דין חרדי המייצג את אלקה וחיליק ריין.
השופטת מינסק (שירי גולן) - השופטת היחידה במשפט על הילדה. פסקה לטובת אשר ובתיה.
ויקטור (אלי אלטוניו) - ידידו של אשר. גודע את ניסיונו של אשר - שעבר להתגורר בביתו בתהליך הפרידה מבתיה - להתאבד בתליה.
רב יוסף חיים (מיכאל ורשביאק) - רב המתנגד לפעולתו של הרבי מקרייניץ ובשל העימותים איתו מניע החלטה להחזרת האוטונומיה למדינת ישראל. הוא עושה זאת גם בשל המצב הכלכלי הקשה שבאוטונומיה.
הקצין שייבון (יואב הייט) - קצין משטרה האחראי על חקירת תיק החטיפה של גוני.
יוסי (אלעד סממה) - חוקר דתי המופקד על חקירת החטיפה.
פקידת מכס (נעה בירון) - פקידה המופיעה בפרק הראשון לפני נסיעת משפחת לוצאטו לחו"ל.
אחות (נטע בר רפאל) - האחות שהחליפה בין שתי התינוקות וגרמה לעימותים. מתוודת על האמת לאחר שנים לבתיה.
זייפן חרדי (דניאל זמיר) - מזייף לברוידא דרכון אסטוני.
פקיד קבלה (עמית איצקר) - פקיד בבית המלון בו ברוידא ואנה שוהים.
בבצ'יק (גל פרידמן) - מנהל רשת מרכולים. נהרג בשגגה על ידי ברוידא.
ראו גם

פרשת יוסל'ה שוחמכר
הערות שוליים

↑  הקרנת הבכורה של "אוטונומיות". HOT Magazine(הקישור אינו פעיל, 22.10.2019)
↑  חדשות כיפה, ‏הסדרה 'אוטונומיות' זכתה בפרס בינלאומי,  באתר כיפה, 03 בפברואר, 2019
↑  עידו ישעיהו‏, אוי ויי לי: הביקורת של "אוטונומיות" כלפי חרדים גובלת בתיעוב, באתר וואלה, 6 בספטמבר 2018
↑  מערכת tvbee,'"`UNIQ--nowiki-00000005-QINU`"'‏חם מאוד: מה מתכננים ב-HOT לשנת 2018?, באתר ‏מאקו‏, 13 בפברואר 2018
1 2 3  גילי איזיקוביץ,'"`UNIQ--nowiki-00000007-QINU`"'"אוטונומיות": חרדים מהקצנה דתית, באתר הארץ, 4 בספטמבר 2018
מנזר סנט אונופריוס

| --- | --- |

 מידע כללי
 סוג:  מנזר 
 מדינה:  ישראל 
 
 קואורדינטות:  31°46′05″N 35°14′00″E﻿ / ﻿31.768194444444°N 35.233333333333°E﻿ / 31.768194444444; 35.233333333333
  (למפת ירושלים מוגדלת) מנזר סנט אונופריוס(למפת ירושלים רגילה) מנזר סנט אונופריוס(למפת הרי ירושלים רגילה) מנזר סנט אונופריוס(למפת הרי ירושלים מוגדלת) מנזר סנט אונופריוס he
 
מנזר סנט אונופריוס (ביוונית: Ιερά Μονή του Οσίου Ονουφρίου) הוא מנזר נשים אורתודוקסי, הממוקם בחקל דמא – הקרקע שנרכשה על ידי זקני היהודים בשלושים שקל הכסף שהוחזרו על ידי יהודה איש קריות לאחר שהסגיר את ישו. המנזר שוכן מדרום לעיר העתיקה של ירושלים, על המדרון הדרומי של גיא בן הינום, סמוך לנחל קדרון. המנזר כפוף לפטריארכיה היוונית-אורתודוקסית של ירושלים ונקרא על שמו של הנזיר המתבודד אונופריוס הקדוש, שחי במאה הרביעית.
היסטוריה > ראשיתו של המנזר

המנזר נבנה בשנת 1892 באתר ששימש בעבר בית קברות נוצרי קדום, שבו חצובים כוכי קבורה בסלע. על פי המסורת, במאה הרביעית נהג אונופריוס הקדוש לשבת כאן ולהתפלל. בנוסף, במתחם קיימת מערת השליחים, שבה, לפי המסורת הנוצרית, הסתתרו שליחי ישו בזמן הצליבה. כנסייה תת-קרקעית במקום קיימת עוד מתקופתו של הקיסר קונסטנטינוס הראשון (306–312 לספירה), ובמשך השנים הורחבה. הכנסייה מוקדשת לאונופריוס הקדוש, כאשר מספר מערות קבורה מצויות בחלקה הדרומי. בתקופה הביזנטית התפתחה מסורת אורתודוקסית של הקדשת קפלות קבורה לאונופריוס הקדוש, מסורת שנמשכת עד היום.
היסטוריה > מבנה ותיאורים ארכיטקטוניים

בכניסה למנזר מצוי תבליט באז-רליף, המתאר את אונופריוס הקדוש בתפילה.
החוקר ארמטה פיירוטי תיעד כי אחת הקבורות שעליה נבנתה הכנסייה מאופיינת בחזית מפוארת ומורכבת, והחוקר ארנסט גוסטב שולץ זיהה אותה כמונומנט של חנן הכהן הגדול, שכן היא כוללת אלמנטים מהתקופה ההרודיאנית ומשלבת סגנון אדריכלי דוריקני. פיירוטי הוסיף כי הפריז של הקבר מחולק באמצעות טריגליפים, והוא מכיל שמונה מטופות, שכל אחת מהן מעוטרת בפאטרה בדוגמה ייחודית.
היסטוריה > התקופה העות'מאנית והעת החדשה

המנזר הנוכחי נבנה במאה ה-19, וכולל טרסות הצופות על קרקעית העמק.
היסטוריה > מסורת מקומית על מוצא הקברים

לפי מסורת המוזכרת על ידי ג'יי. אי. האנאואר, תושבי הכפר סילואן האמינו כי "הקברים החצובים מתחת למנזר מכילים את עצמותיהם של נזירים נוצרים שהוצאו להורג במהלך הרדיפות הדתיות של החליף הפאטימי אל-חאכם באמר אללה".
גלריית תמונות

גישה עיקרית
מרפסת כניסה
כביש גישה וגן המנזר
נישות קולומבריום